નવી દિલ્હી તા.૧૩ : ગુજરાતના નાયબ મુખ્યમંત્રી નીતિનભાઇ પટેલે ગઇકાલે પાટીદાર અનામત આંદોલન દરમિયાન કરવામાં આવેલા કેસ પાછા ખેંચવાની જાહેરાત કરી હતી. જેને પાસએ લોલીપોપ ગણાવી છે. પાસનું કહેવુ છે કે પાટીદારો સામે ૧૪૦૦ કેસ છે જેમાંથી માત્ર ૧૭૮ કેસ પાછા ખેંચાશે. પાસના અગ્રણી હાર્દિક પટેલે કહ્યુ છે કે, કોઇ કેસ પાછા ખેંચાયા નથી. સરકાર ચૂંટણી લક્ષી જાહેરાતો જ કરે છે. સરકારે સમાજ માટે યોગ્ય નિર્ણય લેવો જોઇએ. સરકાર પ્રચાર કરે છે પરંતુ અમલીકરણ કરતી નથી.